钦定古今图书集成/明伦汇编/官常典/第621卷 > 《去岁罢杭州今春领吴郡惭无善政聊写鄙怀兼寄三相公》前人
## 钦定古今图书集成/明伦汇编/官常典/第621卷 > 《去岁罢杭州今春领吴郡惭无善政聊写鄙怀兼寄三相公》前人

“为问三丞相，如何秉国钧。”那将最剧郡，付与苦慵人。
岂有吟诗客，堪为持节臣。不才空饱煖，无惠及饥贫。
昨卧南城月，今行北境春。铅刀磨欲尽，银印换何频。
杭老遮车辙，吴童扫路尘。虚迎复虚送，惭见两州民。